**โครงการตามแนวพระราชดำริเศรษฐกิจพอเพียง**

**ประจำปีงบประมาณ พ.ศ. 2559**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1.ชื่อโครงการ**

โครงการตามแนวพระราชดำริเศรษฐกิจพอเพียง ประจำปีงบประมาณ พ.ศ. 2559

**2.หลักการและเหตุผล**

ปรัชญาของเศรษฐกิจพอเพียง เป็นแนวทางการดำเนินชีวิตและวิถีปฏิบัติที่พระบาทสมเด็จพระเจ้าอยู่หัวมีพระราชดำรัสชี้แนะแก่พสกนิกรชาวไทยมาโดยตลอดนานกว่า ๓๐ ปี และได้ทรงเน้นย้ำแนวทางพัฒนาที่ตั้งอยู่บนพื้นฐานของทางสายกลางและความไม่ประมาท โดยคำนึงถึง ความพอประมาณ ความมีเหตุผล การสร้างภูมิคุ้มกันในตัว ตลอดจนใช้ความรู้ และคุณธรรม เป็นพื้นฐานในการดำรงชีวิต การป้องกันให้รอดพ้นจากวิกฤต และให้สามารถดำรงอยู่ได้อย่างมั่นคงและยั่งยืนต่อความเปลี่ยนแปลงต่างๆ

โดยปัจจุบันความเจริญก้าวหน้าด้านเศรษฐกิจ และเทคโนโลยี มีการพัฒนาอย่างรวดเร็ว การดำเนินชีวิต การประกอบอาชีพมีการแข่งขันค่อนข้างสูง ประชาชนโดยทั่วไปมีการรับอารยะธรรมจากต่างประเทศ ค่านิยม เทคโนโลยีซึ่งบางอย่างที่ได้รับเข้ามาทำให้เกิดค่านิยมการใช้ชีวิตประจำวันที่ฟุ่มเฟือยเกิดความเสื่อมของสังคม และทำให้เกิดปัญหาในสังคม ปัญหาครอบครัว อีกทั้งการประกอบอาชีพของประชาชน

เทศบาลเมืองสนั่นรักษ์ ในฐานะองค์การปกครองส่วนท้องถิ่นที่มีความใกล้ชิดกับประชาชนในชุมชนมากที่สุด ได้จัดทำโครงการตามแนวพระราชดำริเศรษฐกิจพอเพียง โดยยึดแนวทางปรัชญาเศรษฐกิจพอเพียงขององค์พระบาทสมเด็จพระเจ้าอยู่หัวภูมิพลอดุลยเดช มาใช้ให้คนชุมชนได้ปฏิบัติตาม และให้บังเกิดได้ในชีวิตประจำวันของทุก ๆ คน ด้วยการรู้จักการใช้ทรัพยากรภายในชุมชน และเล็งเห็นความสำคัญในหลักการและปรัชญาเศรษฐกิจพอเพียง เพื่อให้ประชาชนภายในเขตพื้นที่ได้ตระหนัก และเกิดการเรียนรู้ในการพึ่งพาตนเอง มีการดำเนินชีวิตให้อยู่อย่างพอประมาณตน เดินทางสายกลาง มีความพอดีและพอเพียงกับตนเอง ครอบครัว และชุมชน

**3.วัตถุประสงค์**

1. เพื่อให้มีความรู้ ความเข้าใจ ประกอบอาชีพตามแนวปรัชญาเศรษฐกิจพอเพียง และสามารถนำแนวพระราชดำริ มาประยุกต์ใช้กับชีวิตประจำวันตามหลักการพอเพียง ความพอดี การใช้ชีวิตอย่างรอบคอบ ไม่ฟุ่มเฟือย ใช้ชีวิตในความไม่ประมาท ใช้ทรัพยากรที่มีอยู่ให้เกิดประโยชน์ มีคุณค่าและเกิดรายได้
2. เพื่อให้กลุ่มเกษตรกร สตรี เยาวชน ผู้บริหาร สมาชิกสภาฯ พนักงานของเทศบาล ได้มีความรู้การพัฒนาการเกษตรแบบผสมผสานตามแนวปรัชญาเศรษฐกิจพอเพียง

**4.ตัวชี้วัดและค่าเป้าหมาย**

|  |  |  |  |  |  |  |  |
| --- | --- | --- | --- | --- | --- | --- | --- |
| **วัตถุประสงค์** | **ตัวชี้วัด** | **ค่า**  **เป้าหมาย** | **เกณฑ์การให้คะแนน** | | | | |
| **1** | **2** | **3** | **­4** | **5** |
| เพื่อสามารถนำ แนวพระราชดำริ มาประยุกต์ใช้กับชีวิตประจำวันได้ | 1.ร้อยละของ ผู้เข้าร่วมโครงการ | 60 | 40 - 49 | 50 - 59 | 60 - 69 | 70 - 79 | 80  ขึ้นไป |
| 2.ร้อยละของผู้เข้าร่วมโครงการ ที่มีรายจ่ายลดลง | 60 | 40 - 49 | 50 - 59 | 60 - 69 | 70 - 79 | 80  ขึ้นไป |

**5.ขั้นตอนการดำเนินงาน และแผนการปฏิบัติงาน**

|  |  |  |  |
| --- | --- | --- | --- |
| **กิจกรรม/**  **ขั้นตอนการดำเนินงาน** | **วิธีการดำเนินงาน** | **ระยะเวลา**  **ว/ด/ป** | **ผู้รับผิดชอบ** |
| 1.ประชุมผู้เกี่ยวข้องจัดทำโครงการ | ประชุมผู้เกี่ยวข้องจัดทำโครงการตามแนวพระราชดำริเศรษฐกิจพอเพียง ประจำปีงบประมาณ ๒๕๕9 รายงานผู้บังคับบัญชา เพื่อขออนุมัติโครงการ | กันยายน 59 | งานพัฒนาชุมชน |
| 2.ประสานหน่วยงานและผู้ที่เกี่ยวข้อง | ประสานหน่วยงานและผู้ที่เกี่ยวข้อง เพื่อจัดเตรียมความพร้อม และประชาสัมพันธ์ ให้ประชาชนทราบและเข้าร่วมกิจกรรม ตามโครงการ | กันยายน 59 | งานพัฒนาชุมชน |
| 3.ประสานงานสถานที่ | ประสาน จัดเตรียมสถานที่ ในการฝึกอบรมและศึกษาดูงาน | กันยายน 59 | งานพัฒนาชุมชน |
| 4.ประสานเชิญคณะวิทยากร | จัดทำหนังสือเชิญคณะวิทยากร ในการให้ความรู้ | กันยายน 59 | งานพัฒนาชุมชน |
| 5.ประสานเชิญกลุ่มเป้าหมาย | กลุ่มเกษตรกร สตรี เยาวชน ผู้บริหาร สมาชิกสภาฯ พนักงานของเทศบาล จำนวน 70 คน | กันยายน 59 | งานพัฒนาชุมชน |
| 6.ดำเนินโครงการ | กลุ่มเกษตรกร สตรี เยาวชน ผู้บริหาร สมาชิกสภาฯ พนักงานของเทศบาล เข้ารวมอบรม | กันยายน 59 | งานพัฒนาชุมชน |
| 7.การประเมินผล | ประเมินผลและจัดทำรายงานสรุปผลการดำเนินงานตามโครงการฯ | กันยายน 59 | งานพัฒนาชุมชน |

**หมายเหตุ :** ขั้นตอนการดำเนินงานและแผนการปฏิบัติงานอาจเปลี่ยนแปลงได้ตามความเหมาะสม

##### **6.สถานที่ดำเนินการ**

เทศบาลเมืองสนั่นรักษ์ **/** ศึกษาดูงาน

**7.ระยะเวลาดำเนินโครงการ**

เดือน กันยายน 2559

**8.งบประมาณดำเนินการ**

เบิกจ่ายจากงบประมาณประจำปีงบประมาณ พ.ศ. ๒๕๕9 หมวดค่าใช้สอย ประเภทรายจ่ายที่เกี่ยวกับการปฏิบัติราชการที่ไม่เข้าลักษณะรายจ่ายหมวดอื่น ชื่อโครงการตามแนวพระราชดำริเศรษฐกิจพอเพียง ประจำปี พ.ศ.2559 ตั้งไว้ 10๐,๐๐๐.- บาท ปรากฏในแผนงานสร้างความเข้มแข็งของชุมชน งานส่งเสริมและสนับสนุนความเข้มแข็งของชุมชน (ตามแผนพัฒนาเทศบาลสามปี เทศบาลเมืองสนั่นรักษ์ พ.ศ.2559-2561 และยุทธศาสตร์การพัฒนาด้านคุณภาพชีวิต)

**9.ประโยชน์ที่คาดว่าจะได้รับ**

1.มีความรู้ ความเข้าใจ การพัฒนาการเกษตรแบบผสมผสานตามแนวปรัชญาเศรษฐกิจพอเพียง และสามารถนำแนวพระราชดำหริ มาประยุกต์ใช้กับชีวิตประจำวันตามหลักการความพอเพียง ความพอดี การใช้ชีวิตอย่างรอบคอบ ไม่ฟุ่มเฟือย ใช้ชีวิตในความไม่ประมาท ใช้ทรัพยากรที่มีอยู่ให้เกิดประโยชน์ มีคุณค่าและเกิดรายได้

2.กลุ่มเกษตรกร สตรี เยาวชน ผู้บริหาร สมาชิกสภาฯ พนักงานของเทศบาล ได้รับความรู้เพิ่มเติมในการการเกษตรแบบผสมผสานตามแนวปรัชญาเศรษฐกิจพอเพียง

**10. ผู้รับผิดชอบโครงการ**

งานพัฒนาชุมชน กองสวัสดิการสังคม เทศบาลเมืองสนั่นรักษ์

**11.การติดตามประเมินผลและการรายงาน**

ประเมินผลเมื่อเสร็จสิ้นการดำเนินการ

(ลงชื่อ)..................................... ผู้เขียน/เสนอโครงการ

(นางสาวงามฉวี เกตุคำ)

นักพัฒนาชุมชน 6ว

วันที่ ...............................................

(ลงชื่อ)...................................... ผู้พิจารณาโครงการ

(นางขันทอง บุษราคำ)

หัวหน้าฝ่ายพัฒนาชุมชน รักษาราชการแทน

ผู้อำนวยการกองสวัสดิการสังคม

วันที่ ..................................................

(ลงชื่อ).................................... ผู้เห็นชอบโครงการ

(นางฐิตินันท์ เจริญอาจ)

ปลัดเทศบาล

วันที่ .................................................

(ลงชื่อ)........................................ ผู้อนุมัติโครงการ

(นายณรงค์ชัย นาคะโยธินสกุล)

นายกเทศมนตรีเมืองสนั่นรักษ์

วันที่ .................................................

**ค่าใช้จ่ายในการฝึกอบรม**

**โครงการตามแนวพระราชดำริเศรษฐกิจพอเพียง**

**ประจำปีงบประมาณ พ.ศ. 2559**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

วันที่ 22 กันยายน 2559

1. ค่าตอบแทนวิทยากร จำนวน 6 ชั่วโมงๆ ละ 600.-บาท เป็นเงิน 3,600.-บาท

2. ค่าจ้างเหมาจัดทำอาหารว่างและเครื่องดื่ม จำนวน ๒ มื้อๆ ละ 3๕.- บาท สำหรับผู้เข้าร่วมโครงการและเจ้าหน้าที่ จำนวน 70 คน เป็นเงิน 4,900.-บาท

3. ค่าจ้างเหมาจัดทำอาหารกลางวันและเครื่องดื่ม สำหรับผู้เข้าร่วมโครงการและเจ้าหน้าที่ จำนวน 70 คนๆ ละ 150.- บาท เป็นเงิน 10,500.-บาท

1. ค่าอุปกรณ์, เอกสาร จำนวน 70 ชุดๆ ละ 50.-บาท เป็นเงิน 3,500.-บาท
2. ค่าป้ายโครงการ เป็นเงิน 1,000.-บาท

“**โครงการตามแนวพระราชดำริเศรษฐกิจพอเพียง ประจำปีงบประมาณ พ.ศ. 2559”**

**เป็นเงิน 23,500.-บาท**

วันที่ 23 กันยายน 2559

1. ค่าจ้างเหมารถบัสปรับอากาศ ชั้น 1 จำนวน 1 คันๆ 16,000.- บาท จำนวน 1 วัน

เป็นเงิน 16,000.-บาท

1. ค่าจ้างเหมารถตู้ปรับอากาศ ชั้น 1 จำนวน 2 คันๆ 3,500.- บาท จำนวน 1 วัน

เป็นเงิน 7,000.-บาท

3. ค่าตอบแทนวิทยากร จำนวน 4 ชั่วโมงๆ ละ 600.-บาท เป็นเงิน 2,400.-บาท

4. ค่าจ้างเหมาจัดทำอาหารว่างและเครื่องดื่ม จำนวน ๒ มื้อๆ ละ 3๕.- บาท สำหรับผู้เข้าร่วมโครงการ และเจ้าหน้าที่ จำนวน 70 คน เป็นเงิน 4,900.-บาท

5. ค่าจ้างเหมาจัดทำอาหารกลางวันและอาหารเย็นพร้อมเครื่องดื่ม สำหรับผู้เข้าร่วมโครงการและ เจ้าหน้าที่ จำนวน 70 คนๆ ละ 300.- บาท เป็นเงิน 21,000.-บาท

**เป็นเงิน 51,300.-บาท**

**รวมเป็นเงินทั้งสิ้น 74,800.- บาท**

**\*\*หมายเหตุ ทุกรายการสามารถถัวเฉลี่ยจ่ายได้ตามความเหมาะสม**

**กำหนดการ**

**โครงการตามแนวพระราชดำริเศรษฐกิจพอเพียง ประจำปีงบประมาณ 2559**

**วันที่ 22 - 23 กันยายน 2559**

**เทศบาลเมืองสนั่นรักษ์ อำเภอธัญบุรี จังหวัดปทุมธานี**

**และศึกษาดูงาน จังหวัดนครนายก**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**วันที่ 22 กันยายน 2559**

08.30 – 09.00 น. ลงทะเบียน

09.00 – 09.30 น. ประธานกล่าวเปิดงาน โดยนายสุเทพ แก้วประดับ

รองนายกเทศมนตรีเมืองสนั่นรักษ์

09.30 - 12.30 น. เปิดการอบรม เรื่อง

- พระราชดำริว่าด้วยเศรษฐกิจพอเพียง

- การน้อมนำหลักเศรษฐกิจพอเพียงมาเป็นแนวทางในการดำรงชีวิต

- ปรัชญาของเศรษฐกิจพอเพียง 3 ห่วง 2 เงื่อนไข

12.30 – 13.30 น. รับประทานอาหารกลางวัน

13.30 – 16.30 น. - เกษตรกรต้นแบบตามแนวเศรษฐกิจพอเพียง

- “ค ควาย ช่วยลดโลกร้อน” แนวทางการวิจัยควายไทย เพื่อลดปัญหาโลกร้อน

- ให้ความรู้ และฝึกปฏิบัติ “การปลูกเลี้ยงไม้ดัดตกแต่งสวนเพื่อการค้า

หมายเหตุ 1) กำหนดการอาจมีการเปลี่ยนแปลงตามความเหมาะสม 2) พักรับประทานอาหารว่างและเครื่องดื่ม

เช้า เวลา 10.30 – 10.45 น. / บ่าย เวลา 14.30 – 14.45 น.

**กำหนดการ**

**โครงการตามแนวพระราชดำริเศรษฐกิจพอเพียง ประจำปีงบประมาณ 2559**

**วันที่ 22 - 23 กันยายน 2559**

**เทศบาลเมืองสนั่นรักษ์ อำเภอธัญบุรี จังหวัดปทุมธานี**

**และศึกษาดูงาน จังหวัดนครนายก**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**วันที่ 23 กันยายน 2559**

08.30 น. ลงทะเบียน

09.00 – 10.00 น. ออกเดินทางจากเทศบาลเมืองสนั่นรักษ์ สู้จังหวัดนครนายก

10.00 – 12.00 น. - สักการะหลวงพ่อปากแดง วัดพราหม์มณี

- **อุทยานพระพิฆเนศ** [นครนายก](http://travel.truelife.com/tag/%E0%B8%99%E0%B8%84%E0%B8%A3%E0%B8%99%E0%B8%B2%E0%B8%A2%E0%B8%81)

- เยี่ยมชมและสักการะ พุทธอุทยานมาฆบูชาอนุสรณ์ สวนพุทธชยันตี 2600 ปี

มรดกโลก จังหวัดนครนายก

12.00 – 13.00 น. รับประทานอาหารกลางวัน

13.00 – 15.00 น. - เดินทางถึง ศูนย์การเรียนรู้เศรษฐกิจพอเพียงศรียา ( สวนลุงไสว ศรียา )

- ถ่ายทอดเรื่องราวเกษตรพอเพียง ตามแนวพระราชดำริของพระบาทสมเด็จ

พระเจ้าอยู่หัว อย่างเข้าถึงและเข้าใจ ทำให้คุณลุงไสวหันกลับสู่บ้านเกิด

ลงแรงลงใจทำสวนเกษตรขึ้น ด้วยพระบารมีของพระบาทสมเด็จพระเจ้าอยู่หัว

ที่พระองค์ได้มีพระราชดำริสร้างเขื่อนขุนด่านปราการชลขึ้นที่นี่

15.00 – 17.00 น. - ให้ความรู้และสาธิต การทำสบู่จากพืชสมุนไพรธรรมชาติ

- ให้ความรู้และสาธิต การทำน้ำมันไบโอดีเชล

- ให้ความรู้และสาธิต การปลูกต้นไม้ “1 ต้น 15 อย่าง” ไฮไลต์ของที่สวนศรียา

- ให้ความรู้และสาธิต การปลูกพริกกลับหัว การปลูกบวบที่ยาวที่สุด

การปลูกต้นกล้วยให้ออกลูกมาเป็น ผักผลไม้ต่างๆ และวิธีการทำฝรั่งให้ออกลูก

ในขวดแก้ว

* สรุปและตอบข้อซักถาม

17.00 – 18.00 น. - เยี่ยมชมเขื่อนขุนด่านปราการชล ชื่อเดิมเรียกว่า เขื่อนคลองท่าด่าน  เป็น[เขื่อน คอนกรีต](https://th.wikipedia.org/wiki/%E0%B9%80%E0%B8%82%E0%B8%B7%E0%B9%88%E0%B8%AD%E0%B8%99%E0%B8%84%E0%B8%AD%E0%B8%99%E0%B8%81%E0%B8%A3%E0%B8%B5%E0%B8%95)อัดบดยาวที่สุดใน[ประเทศไทย](https://th.wikipedia.org/wiki/%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2)และในโลกสร้างขึ้นตามแนวพระราชดำริของพระบาทสมเด็จพระเจ้าอยู่หัว

18.00 น. รับประทานอาหารเย็นและเดินทางกลับ ถึงเทศบาลเมืองสนั่นรักษ์โดยสวัสดิภาพ

หมายเหตุ 1) กำหนดการอาจมีการเปลี่ยนแปลงตามความเหมาะสม 2) พักรับประทานอาหารว่างและเครื่องดื่ม

เช้า เวลา 10.30 – 10.45 น. / บ่าย เวลา 14.30 – 14.45 น.